Μαρκ Άντονι

Ο Μάρκο Αντόνιο Μιουνίζ (Marco Antonio Muniz, 16 Σεπτεμβρίου 1968), γνωστός με το καλλιτεχνικό ψευδώνυμο Mαρκ Άντονι, είναι Αμερικανός τραγουδιστής, στιχουργός, ηθοποιός, δισκογραφικός & τηλεοπτικός παραγωγός. Είναι επίσης ο κορυφαίος καλλιτέχνης σάλσα μουσικής όλων των εποχών. Είναι περισσότερο γνωστός για τις μπαλάντες του. Βραβευμένος με επτά βραβεία Γκράμμυ, ο Άντονυ έχει πουλήσει πάνω από 12 εκατομμύρια δίσκους σε όλο τον κόσμο. Έχει κερδίσει πολλά βραβεία και έχει λάβει παγκόσμια αναγνώριση. Κατέχει το παγκόσμιο ρεκόρ Γκίνες για τον καλλιτέχνη με τις περισσότερες πωλήσεις δίσκων salsa και βρίσκεται στο νούμερο 1 στα Billboard charts.

Βιογραφία 
Ο Μάρκο Αντόνιο Μιουνίζ γεννήθηκε στην Νέα Υόρκη και έχει καταγωγή από το Πουέρτο Ρίκο. Η μητέρα του Γκιγιερμίνα ήταν νοικοκυρά και ο πατέρας του, Φελίπε Μιουνίζ, ήταν μουσικός και εργαζόμενος στο νοσοκομειακό εστιατόριο. Οι γονείς του τον ονόμασαν έτσι από τον Μεξικανό τραγουδιστή Μάρκο Αντόνιο Μιουνίζ. Ο Άντονυ μεγάλωσε στο ανατολικό Χάρλεμ και είναι ο μικρότερος από οκτώ παιδιά. Μεγάλωσε ως ρωμαιοκαθολικός.

Καριέρα 
Ο Μιουνίζ ξεκίνησε την καριέρα του τραγουδώντας σε μουσικά προγράμματα στο μετρό της Νέας Υόρκης. Μετά την αλλαγή του ονόματός του για την αποφυγή συγχύσεων με τον ομώνυμο συνεργάτη του, ο Άντονυ εργάστηκε ως συνθέτης και τραγουδιστής για προγράμματα ποπ μουσικής. Ο πρώτος του δίσκος "Rebel" κυκλοφόρησε το 1988 στην Bluedog Records και ήταν ένα freestyle ύφος. Την ίδια χρονιά έγραψε και έκανε την παραγωγή στον δίσκο "Boy I've Been Told" για τον συνάδελφό του Sa-Fire. Το 1989 τραγούδησε μαζί με την Αν-Μαρί στο χιτ "With or Without You", την παραγωγή του οποίου έκανε ο Little Louie Vega και ο Todd Terry. Ένα χρόνο αργότερα, το 1990, έγραψε ένα ντουέτο που λέγεται "You Should Know By Now", μαζί με τους Little Louie Vega και Todd Terry. Το 1992, συνεχίζοντας να εργάζεται με τον Τοντ Τέρρυ, έκανε φωνητικά στο τραγούδι "Love Change" για τον δίσκο των The Powermachine. Παράλληλα συνεργάστηκε με τον παραγωγή Little Louie Vega ο οποίος συμμετείχε σε πολλά από τα χιτ του τραγουδιστή στους δίσκους "Ride On The Rhythm" και "When The Night Is Over". Το 1992 ο Βέγκα και ο Άντονυ άνοιξαν την συναυλία του τραγουδιστή Τίτο Πουέντε στο Madison Square Garden της Νέας Υόρκης. Μετά το 1992 άλλαξε το μουσικό του στυλ και από το freestyle πήγε στη σάλσα.

Προσωπική ζωή 
Το 1994 απέκτησε το πρώτο του παιδί, την Αριάνα Μιουνίζ, από τη σχέση του με την Ντέμπι Ροσάντο. Έπειτα υιοθέτησαν ένα παιδί, τον Τσέις.

Στις 9 Μαΐου 2000 παντρεύτηκε τη Μις Υφήλιος Νταϊανάρα Τόρρες στο Λας Βέγκας. Μαζί απέκτησαν δύο γιους. Τον Κρίστιαν Μάρκους Μιουνίζ (5 Φεβρουαρίου 2001) και τον Ράιαν Άντριαν Μιουνίζ (16 Αυγούστου 2003). Το ζευγάρι χώρισε τον Δεκέμβρη του 2003 αλλά το διαζύγιο βγήκε στις αρχές του 2004.

Τον Ιούνιο του 2004, παντρεύτηκε τη Τζένιφερ Λόπεζ ενώ στις 22 Φεβρουαρίου 2008 γεννήθηκαν τα δίδυμα παιδιά τους, Έμα Μάριμπελ και Μαξιμίλιαν Ντέιβιντ Μιουνίζ. Το περιοδικό People μάλιστα, πλήρωσε 6 εκατομμύρια δολάρια για να αποκτήσει και να δημοσιεύσει τις πρώτες φωτογραφίες των διδύμων. Το 2009, το ζευγάρι αγόρασε δύο σπίτια στη Νέα Υόρκη αλλά το καλοκαίρι του 2011, ανακοίνωσαν ότι είναι σε διάσταση, με τον Άντονι να ζητάει διαζύγιο λίγο αργότερα. Το διαζύγιο Λόπεζ - Άντονι εκδόθηκε τον Ιούνιο του 2014 και η Λόπεζ πήρε την επιμέλεια των παιδιών.

Ο Άντονι παντρεύτηκε για τρίτη φορά στις 11 Νοεμβρίου 2014, με το μοντέλο Σάνον ντε Λίμα και ο γάμος τους πραγματοποιήθηκε στη Δομινικανή Δημοκρατία. Ωστόσο, τον Φεβρουάριο του 2016, βγήκε το διαζύγιο τους.

Δισκογραφία 
  Rebel (1988)
  When the Night is Over (1991)
 Otra Nota  (1993)
  Todo a Su Tiempo (1995)
  Contra la Corriente (1997)
 Marc Anthony (1999)
  Libre (2001)
  Mended (2002)
  Amar Sin Mentiras  (2004)
  Valió la Pena (2004)
  El Cantante (2007)
  Iconos (2010)
  3.0 (2013)

Περιοδεία

 Juntos en concierto 2005 με την Chayanne και τον Αλεχάντρο Φερνάντες
 Juntos en concierto 2006 με την Λόρα Ποζίνι και τον Μάρκο Αντόνιο Σόλις
 Juntos en concierto 2007 με την Τζένιφερ Λόπες

Φιλμογραφία

Κινηματογράφος

Τηλεόραση
2010–2011: HawthoRNe (TV series) ως Officer Nick Renata στο "A Mother Knows" (σεζόν 2, επεισόδιο 8) και στο "Picture Perfect" (πρωταγωνιστής - σεζόν 3)
2012: The X Factor, ως γκεστ κριτής στο επεισόδιο 9 της σεζόν 2

Θέατρο

Εξωτερικοί σύνδεσμοι

Επίσημη ιστοσελίδα

Αμερικανοί τραγουδιστές
Αμερικανοί στιχουργοί